Oct 02,2016
ఎస్‌బీహెచ్‌ జౌళి సంచుల వితరణ
నవతెలంగాణ, వాణిజ్య విభాగం: 'ప్రపంచ వృద్ధుల దినోత్సవం'ను పురస్కరించుకొని శనివారం 'స్టేట్‌ బ్యాంక్‌ ఆఫ్‌ హైదరాబాద్‌' (ఎస్‌బీహెచ్‌) వృద్ధులకు జౌళి సంచులను వితరణ చేసింది. సమాజిక సేవలో ఎప్పుడు ముందుండే ఎస్‌బీహెచ్‌ శనివారం ప్రధాన కార్యలయంలో జరిగిన ఒక కార్యక్రమంలో శ్రీగీతా సీనియర్‌ సిటిజన్స్‌ సేవా సమితి వారికి దాదాపు 800 సంచులను అందజేసింది.'కమ్యూనిటీ సర్వీసెస్‌ బ్యాంకింగ్‌ యాక్టివిటీస్‌'లో భాగంగా ఎస్‌బీహెచ్‌ పర్యావరణ హితం కోరుతూ ప్లాస్టిక్‌ బ్యాగుల వాడకాన్ని తగ్గించే చర్యల్లో భాగంగా ఈ బ్యాగుల వితరణ చేపట్టింది. ఈ కార్యక్రమంలో ఎస్‌బీహెచ్‌ ఎండీ శాంతనూ ముఖర్జీ, సీజీఎంలు విశ్వనాథన్‌, సురేష్‌ కుమార్‌, జీఎం హరిహరరావు తదితరులు పాల్గొన్నారు.
మీ స్నేహితులకు రికమెండ్ చెయ్యండి